TV Browser: Τηλεοπτικό πρόγραμμα από 1000 κανάλια | OSarena
Αρχική >TV Browser: Τηλεοπτικό πρόγραμμα από 1000 κανάλια
TV Browser: Τηλεοπτικό πρόγραμμα από 1000 κανάλια
Υποβλήθηκε από constantinos στις Τρί, 01/01/2013 - 22:06.
Το TV Browser, είναι μια πολύ καλή εφαρμογής η οποία έχει την δυνατότητα να μας δίνει το ημερήσιο τηλεοπτικό πρόγραμμα, για περισσότερα από 1000 κανάλια, με τρόπο αντίστοιχο που το έχουν και τα διάφορα περιοδικά.
Στην βάση δεδομένων του έχει πολύ μεγάλα ονόματα, από National Geographic, History Chanell, Disney, FTV, Eurospor, Euronews και μια ατελείωτη λίστα από κανάλια μουσικά, αθλητικά, με ταινίες, ντοκιμαντέρ, ειδησιογραφικά, μα και οτιδήποτε άλλο.
Όπως σωστά θα μαντέψατε, δεν έχει στην βάση του κάποια ελληνικά, κανάλια, μα αυτά η όποια άλλα μπορεί να προστεθούν από μια wish list που υπάρχει, σε κάποια μελλοντική έκδοση και ανάλογα φυσικά την ζήτηση.
Η εφαρμογη είναι πολύ αξιόλογη, αν παρακολουθείτε ξενόγλωσσα κανάλια, καθώς παρουσιάζει τα προγράμματα με τις ώρες έναρξης τους πολύ αναλυτικά, ενώ συγχρόνως δίνει περιγραφή από το κάθε πρόγραμμα (εξαρτάται και από το κάθε κανάλι αυτό).
ΔΙΕΥΚΡΙΝΗΣΗ: Το TV Browser, δείχνει μόνο το πρόγραμμα και ΔΕΝ αναπαράγει κανάλια. Αυτό θα πρέπει να το κάνετε μέσω κάποιας τρίτης εφαρμογής η σε κάποιες περιπτώσεις ακόμα και απ' ευθείας από την σελίδα του κάθε καναλιού, να παρακολουθήσετε την τρέχουσα εκπομπή.
Τηλεόραση, μπορείτε να παρακολουθήσετε για παράδειγμα, με τα:
rtmpdumpTV (καλό, μα έχει κάμποσα ζόρια).
και άλλες η ακόμα με κάποιο Media Center, μα και με αρκετούς Media Players.
Είναι διαθέσιμο για Linux, Windows και OSX και μπορείτε να το έχετε χωρίς κάποια ουσιαστική εγκατάσταση, απλά κατεβάζοντας το.
Aπαιτεί να έχετε εγκατεστημένη την Java η το openJDK στο σύστημα σας, προκειμένου να δουλέψει.
Σε Linux, μόλις κατέβει αποσυμπιέστε το, μεταφερτέ το κάπου στον προσωπικό σας φάκελο (/home).
Μετά ανοίξτε τον αποσυμπιεσμένο φάκελο και θα δείτε μέσα το αρχείο: tvbrowser.jar
Πρώτα κάντε το εκτελέσιμο: Δεξί κλικ επανω του>Ιδιότητες>Δικαιώματα και επιλεξτε να είναι εκτελέσιμο:
Τώρα ανοίξτε το με την Java η το openJDK:
Aν τυχόν δεν τρέξει έτσι, τότε: διπλό κλικ στο αρχείο με τ' όνομα: tvbrowser.sh (στην ερώτηση που θα σας κάνει, επιλεξτε: Εκτέλεση) η ακόμα καλύτερα μπορείτε να σύρετε αυτό το αρχείο μέσα στο τερματικό/κονσόλα σας και να πατήσετε μετά Enter.
Μόλις τρέξει, θα σας δώσει ένα βοήθημα, όπου με κάποια κλικ, σε τρία βήματα, μπορείτε να επιλέξετε την λίστα με τα κανάλια που επιθυμείτε, να κάνετε την απαραίτητη ενημέρωση και τέλος να το έχετε ετοιμο μπροστά σας:
Μπορείτε από την αριστερή λίστα να επιλέξετε κανάλια που θέλετε και να τα τοποθετήσετε με το βελάκι δεξιά, ακουμπώντας τον κέρσορα στο καθένα, δίνει κάποιες επιπλέον πληροφορίες και τέλος να ενημερώσετε την λίστα σας, ώστε να έχετε το πρόγραμμα των καναλιών που επιλέξατε:
Και τα κανάλια που επιλέξατε, έτοιμα, με διάταξη, παρόμοια με αυτή που έχουν τα αντίστοιχα έντυπα: